The Weeknd diskografiyasi
Kanadalik qo'shiqchi-qo'shiqlar muallifi The Weekndning diskografiyasi 5 ta studiyaviy albom, 9 ta mini-albom, 3 ta miksteyp, 3 ta to'plam (shu jumladan, ikkita eng sara xitlar albomi), 1 ta saundtrek albom, 1 ta jonli albom, 75 ta singl (shu jumladan, mehmon san'atkor sifatida 21 ta) va 13 ta promo-singllar (shu jumladan, mehmon san'atkor sifatida 2 ta) dan iborat. Amerika ovoz yozish sanoati assotsiatsiyasi (RIAA) ma'lumotlariga ko'ra, The Weeknd AQShda 2024 yil yanvar oyi holati bo'yicha, sotuvlar va striming asosida 18,5 million sertifikatlangan albom va 113 million sertifikatlangan raqamli singl sotuviga ega   The Weeknd 2011-yilda uchta miksteyp chiqardi: House of Balloons (Buyuk Britaniyada kumush sertifikatga ega), Thursday va Echoes of Silence. 2012-yilda u Republic Records bilan kelishuvga erishgan va avvalgi yili chiqargan uchta miksteyp va yana uchta yangi treklardan iborat to'plam — Trilogyni taqdim etgan. Trilogy Kanada va AQSh albomlar chartida birinchi beshtalikdan o'rin egallagan va ko'p karra platina sertifikati egasidir. Albomda uchta singl mavjud, ularning barchasi AQShda platina yoki undan balandroq darajada sertifikatlangan: "Wicked Games", "Twenty Eight" va "The Zone" (feat. Drake). Uning ilk studiyaviy albomi, Kiss Land, Kanada va AQShning albomlar reytingida ikkinchi o'rinni egallagan. 2014-yilda The Weeknd Ariana Grande bilan "Love Me Harder" nomli duet va "Earned It" singli (Fifty Shades of Grey uchun saundtrek) ni chiqardi; ikkisi ham Kanada va AQSh singllar chartida kuchli o'nlikdan joy oldi. Uning ikkinchi studiyaviy albumi, 2015-yilda chiqarilgan Beauty Behind the Madness AQSh, Avstraliya, Buyuk Britaniya, Kanada va Shvetsiyaning albomlar reytingida birinchi o'rinni egalladi AQSh Billboard Hot 100 ning birinchi raqamli singllariga aylangan "The Hills" va "Can't Feel My Face" tomonidan qo'llab-quvvatlangan album 2017-yilga AQShda 1 milliondan ortiq nusxada, butun dunyo bo'ylab esa 3,6 million nusxada sotilgan. "The Hills" AQShda 11 karra platina bilan sertifikatlangan. The Weeknd 2015-yilda Bellyning "Might Not", 2016-yilda Futurening "Low Life" singllari, shuningdek, Beyoncéning "6 Inch" qo'shig'ida mehmon san'atkor sifatidagi ishtiroki bilan yanada ko'proq shuhratga erishdi. The Weeknd 2016-yil 25-noyabr kuni o'zining uchinchi studiyaviy albomi Starboyni chiqardi. Albom AQSh, Avstraliya, Daniya, Kanada va Yangi Zelandiya chartlarida birinchi o'rinni egalladi. Albom dunyo bo'ylab top-10 likka kirgan "Starboy", "I Feel It Coming" va "Die for You" singllari tomonidan qo'llab-quvvatlandi, birinchi ikkita trek Daft Punk juftligi bilan birgalikda ijro etilgan va Fransiyada chartlarda birinchi o'rinni egallab, olmos sertifikatiga ega. Shuningidek, ushbu ikkita singllar AQShda ham birinchi o'rinni egalladi va uchchala singl AQSh, Avstraliya, Kanada va Shvetsiyada platina sertifikatlarini oldi. 2017-yilda The Weeknd Navning "Some Way", Lana Del Reyning "Lust for Life" va French Montananing "A Lie" singllarida ishtirok etdi. 2018-yilda u Kendrick Lamar bilan AQSh va Kanadada bir nechta platina sertifikatiga ega bo'lgan "Pray for Me" nomli qo'shiqni Black Panther uchun saundtrek sifatida chiqardi. O'sha yili u o'zining birinchi mini-albomi My Dear Melancholyni chiqargan, albom Kanadada yetakchilik qilgan "Call Out My Name" singliga ega. 2019-yilda The Weeknd Navning "Price on My Head" va Travis Scottning "Wake Up" singllarida ishtirok etdi. 2020-yil 20-mart kuni The Weeknd to'rtinchi studiyaviy albomi After Hoursni taqdim etdi. "Blinding Lights" nomli xit singl Kanada va AQShda birinchi o'rinni egalladi, Billboard Hot 100 chartida top-5 lik (43 hafta), top-10 lik (57 hafta) va top-100 lik (90 hafta) da eng uzoq vaqt davomida qolish bo'yicha rekord o'rnatgan va 2020-yilni Billboard Hot 100 versiyasi bo'yicha eng yaxshi qo'shiq sifatida yakunlagan. Keyinchalik bu qo'shiq Billboard tomonidan barcha vaqtning eng katta xitlar 100 ligida birinchi o'ringa joylashtirilgan. After Hours AQSh, Avstraliya, Buyuk Britaniya, Kanada, Niderlandiya, Shvetsiya kabi ko'plab davlatlarda albomlar chartida yetakchilik qildi, shuningdek, albom AQShning yetakchi va Kanadaning birinchi o'nlikdagi singllari "Heartless" va "Save Your Tears" dan iborat. O'sha yili keyinchalik The Weeknd Ariana Grande bilan "Off the Table" qo'shig'ida hamkorlik qildi. 2021-yilda u Post Malone bilan "One Right Now" nomli hamkorlik ishini taqdim etdi. 2022-yil 7-yanvar kuni The Weeknd beshinchi studiyaviy albomi Dawn FMni chiqardi. 2021-yil 6-avgust kuni chiqarilgan "Take My Breath" singli AQShda Billboard Hot 100 reytingida oltinchi o'rinni egalladi. Albomda o'rtacha shuhrat qozongan "Sacrifice", "Out of Time" kabi singllar ham bor. Bir yil o'tib, The Weeknd Metro Boomin va 21 Savage bilan hamkorlikda "Creepin'" nomli hamkorlikni chiqargan. 2023-yilda u Travis Scott va Bad Bunny bilan "K-pop" nomli trekni taqdim etdi, u Hot 100 da yettinchi o'rinni egalladi. Ko'p o'tmay Travis Scottning "Circus Maximus" qo'shig'ida Swae Lee bilan birga ishtirok etdi. 2024-yilda u Future va Metro Boomin bilan "Young Metro" nomli hamkorlik ishini chiqardi.